CELEX: E2016P0014
Language: hu
Date: 2016-09-26 00:00:00
Title: Az EFTA Felügyeleti Hatóság által 2016. szeptember 26-án Izland ellen benyújtott kereset (E-14/16. sz. ügy)

15.12.2016   
            
            
               HU
            
            
               Az Európai Unió Hivatalos Lapja
            
            
               C 467/27
            
         Az EFTA Felügyeleti Hatóság által 2016. szeptember 26-án Izland ellen benyújtott kereset
   (E-14/16. sz. ügy)
   (2016/C 467/14)
   Az EFTA Felügyeleti Hatóság 2016. szeptember 26-án keresetet nyújtott be az EFTA-Bíróságon Izland ellen. Az EFTA Felügyeleti Hatóságot (35 Rue Belliard, B-1040 Brüsszel) meghatalmazotti minőségben Carsten Zatschler, Audur Ýr Steinarsdóttir és Øyvind Bø képviseli.
   Az EFTA Felügyeleti Hatóság kéri, hogy az EFTA-Bíróság állapítsa meg a következőket:
   
               1.
            
            
               Izland nem teljesítette az EGT-megállapodás XIII. melléklete II. fejezetének 17d. pontjában említett – és az EGT-megállapodáshoz annak 1. jegyzőkönyvével hozzáigazított – jogi aktus (a veszélyes áruk közúti szállítása ellenőrzésének egységes eljárásáról szóló, 1995. október 6-i 95/50/EK tanácsi irányelv) szerinti kötelezettségeit azáltal, hogy elmulasztotta a következőket:
               
                           i.
                        
                        
                           annak biztosítása, hogy a közúti veszélyesáru-szállítmányokat reprezentatív arányban vessék ellenőrzések alá, a 3. cikk (1) bekezdésének megfelelően;
                        
                     
                           ii.
                        
                        
                           az irányelv I. mellékletében szereplő ellenőrzési jegyzék használata az ellenőrzések során, a 4. cikk (1) bekezdésének megfelelően;
                        
                     
                           iii.
                        
                        
                           annak biztosítása, hogy az irányelvben előírt ellenőrzések szúrópróbaszerűen történnek, és amennyire lehetséges, az úthálózat jelentős részére kiterjednek, a 4. cikk (2) bekezdésének megfelelően;
                        
                     
                           iv.
                        
                        
                           annak biztosítása, hogy az ellenőrzés helyét úgy választják meg, hogy a jármű szabálytalansága a helyszínen megszüntethető legyen, illetve a helyszínen vagy az ellenőrző hatóság által erre a célra kijelölt helyen a szabálytalan jármű a biztonság veszélyeztetése nélkül feltartóztatható legyen, ha ezt az említett hatóság szükségesnek ítéli, a 4. cikk (3) bekezdésének megfelelően;
                        
                     
                           v.
                        
                        
                           annak biztosítása, hogy amennyiben szükséges és a biztonságot nem veszélyezteti, a szállított áruból mintát lehet venni az illetékes hatóság által elismert laboratóriumban történő megvizsgálás céljából, a 4. cikk (4) bekezdésének megfelelően;
                        
                     
                           vi.
                        
                        
                           annak biztosítása, hogy az ellenőrzés nem tart az indokoltnál hosszabb ideig, a 4. cikk (5) bekezdésének megfelelően;
                        
                     
                           vii.
                        
                        
                           annak biztosítása, hogy a veszélyes áruk szállítására vonatkozó, egy vagy több szabályt megsértő járművek a helyszínen vagy az ellenőrző hatóság által erre a célra kijelölt helyen feltartóztathatók, és megkövetelhető, hogy továbbhaladásuk előtt a szabálytalanságot szüntessék meg, vagy ha a körülmények és a biztonság engedi, más megfelelő intézkedések foganatosítása, az 5. cikknek megfelelően;
                        
                     
                           viii.
                        
                        
                           annak biztosítása, hogy a vállalkozások telephelyén is lehet ellenőrzést folytatni, a 6. cikk (1) bekezdésének megfelelően; valamint
                        
                     
                           ix.
                        
                        
                           éves jelentés benyújtása az EFTA Felügyeleti Hatóságnak, a 9. cikk (1) bekezdésének megfelelően.
                        
                     
         
               2.
            
            
               Az eljárás költségeit Izland viseli.
            
         
      Jogi és ténybeli háttér, valamint hivatkozott jogalapok:
   
   
               —
            
            
               A kereset szerint Izland legkésőbb 2015. november 16-ig nem tett eleget az EFTA Felügyeleti Hatóság 2015. szeptember 16-i indokolással ellátott véleményének, amely kimondta, hogy Izland nem hajtotta végre az EGT-megállapodás XIII. melléklete II. fejezetének 17d. pontjában említett – és az EGT-megállapodáshoz annak 1. jegyzőkönyvével hozzáigazított – jogi aktus (a veszélyes áruk közúti szállítása ellenőrzésének egységes eljárásáról szóló, 1995. október 6-i 95/50/EK tanácsi irányelv) szerinti kötelezettségeit.